తిరుపతి: సప్తగిరి ఎల్ఎల్బీ చిత్రం అన్ని వర్గాల ప్రజల మనసుల గెలుచుకుని సూపర్ హిట్ అయిందని హీరో సప్తగిరి అన్నారు. సప్తగిరి ఎల్ఎల్బీ చిత్ర యూనిట్ విజయోత్సవ యాత్ర శుక్రవారం రాత్రి 12.30 గంటలకు స్థానిక సంధ్య థియేటర్కు చేరుకుంది. ప్రేక్షకులతో కలసి చిత్రయూనిట్ సినిమాను వీక్షించారు. అనంతరం సప్తగిరి మీడియాతో మాట్లాడుతూ రైతులకు న్యాయం కోసం ఈ చిత్రంలో తాను పోరాటం చేశానని అన్నారు. ప్రపంచంలో ఎక్కడున్నా మీ చిత్తూరు బిడ్డనేనని చెప్పారు. ఎంపీ శివప్రసాద్ మాట్లాడుతూ సప్తగిరి జిల్లాకు చెందిన వ్యక్తి కావడం గర్వకారణంగా ఉందని, సినిమా సినిమాకు విశిష్ట నటన ప్రదర్శిస్తున్నారని మెచ్చుకున్నారు. నిర్మాత రవికిరణ్, డైరెక్టర్ చరణ్, హీరోయిన్ కౌసిక్ మెహ్రా మాట్లాడుతూ ఇంతటి ఘన విజయాన్ని అందించిన ప్రేక్షకులకు  ధన్యవాదాలు తెలిపారు. అనంతరం నటులను ప్రీతమ్, ప్రసాద్, సంధ్యా థియేటర్ మేనేజర్ మాధవరెడ్డి, సిబ్బంది శేషాద్రి, నాగరాజు సన్మానించారు.
tirupati: saptagiri ellb chitram anni vargala prajala manasula geluchukuni super hit ayindani heero saptagiri annaru. saptagiri ellb chitra unit vijayotsava yaatra sukravaaram raatri 12.30 gantalaku sthaanika sandhya theaterku cherukundi. prekshakulato kalasi chitrayunit sinimaanu veekshinchaaru. anantaram saptagiri meediatho maatlaadutuu raitulaku nyaayam kosam ee chitramlo taanu poratam chesanani annaru. prapanchamlo ekkadunna mee chitturu biddanenani cheppaaru. empy sivaprasad maatlaadutuu saptagiri jillaaku chendina vyakti kaavadam garvakaaranamgaa undani, sinima sinimaaku visishta natana pradarsistunnaarani mechukunnaru. nirmaata ravikiran, director charan, heroin kausik mehra maatlaadutuu intati ghana vijayaanni andinchina prekshakulaku  dhanyavaadaalu telipaaru. anantaram natulanu preetam, prasad, sandhya theater manager madhavareddy, sibbandi seshadri, nagaraju sanmaaninchaaru.